AVASTUSRETKED JUMALA SÕNAS
Tere, olen Rory Kaye.
Olete vaatamas saatesarja "Avastusretked Jumala Sõnas".
Eelnevas osas rääkisin Seadusest
ehk Moosese viiest raamatust, mille osas tegin ülevaate.
Neid raamatuid nimetatakse viieks Moosese raamatuteks,
kuna Mooses pani ise need kirja.
Viimase, st 5. Moosese raamatu, pidi aga keegi teine kirjutama,
sest Mooses oli selleks ajaks surnud.
Kusjuures, Jumal ise mattis Moosese.
Hiljem lasi Jumal Moosesel Siinai mäel Jeesusega kohtuda.
Seal rääkis Mooses Jeesusega Tema surmast ning ülestõusmisest.
Tänases osas räägin sulle
50 igavesest käsust Vanas Testamendis.
Paljud arvavad, et Vana Testament
on nüüdseks täidetud ega oma enam väärtust.
Jeesus ütles, et Ta ei tulnud Seadust või Prohveteid tühistama.
Vana Testamendis on 613 käsku.
Jeesus ütles, et Ta ei tulnud neid hävitama, vaid täide viima.
Kui Jeesus löödi risti ning tõusis surnust üles,
oli Ta elanud ortodoksse juudina, olles täitnud kõiki käske.
Mõned käsud on kirjutatud
usklikele läbi kogu ajaloo, kuni ajastute lõpuni.
Seal öeldakse igavikuni.
Kestvad käsud aja lõpuni.
Vaatame siinkohal,
kuidas neid täidetakse täna läbi Püha Vaimu.
Jumal on andnud meile Püha Vaimu ning on teinud meid võimeliseks
täitma kõiki käsuseaduseid, kuid seda Püha Vaimu abil.
Viimases saates tõin näite, kuidas Jeesus ütleb meile,
mis on kirjutatud Seaduses ja kümnes käsus, mida Ta ei hävita.
Ta laiendab seda ning ütleb, et ta ei taha, et nimetaksid
kedagi rumalaks või idioodiks, sest muidu riskid põrgutulega.
Matteuse 5. peatükis räägib Ta,
et Moosese seaduse järgi me ei tohi rikkuda abielu,
aga kui vaatame kellelegi himuga, siis oleme tõelises ohus.
Jumal kutsub meid pühadusse.
Jeesus seab üsna kõrge standardi,
kuid seejuures on ka Tema andestus täielik.
Kui palud andeks, siis andestab Ta kiirelt.
Täna tahan teiega uurida Jumala Sõna,
millised on igavesed käsud ning miks nad on püsivad.
Alustame esimesest,
mida mainisin eelmises saates, kui rääkisin Aabrahamist.
Esimene igavene käsk anti Aabrahamile ümberlõikamisest.
See oli märgiks lepingust temaga.
Kas me peame ka tänapäeval end ümber lõikama?
Galaatia kirjas öeldakse, et me ei pea seda tegema.
Paganad ei pea end usule tulemiseks ümber lõikama.
Mitte küll lihalikult, kuid siiski nõuab Jumal,
et oleksime südame poolest ümber lõigatud.
See on isegi raskem ümberlõikamine.
See tähendab hoida oma südant avatuna ja haavatavana Jumala ees.
Südame ümberlõikamine tähendab, et sa ei lase oma südamesse
kangekaelsust, kibestumist või isepäisust.
Pöördume kõigepealt Moosese viie raamatu juurde
ning uurime neid igavesi käske.
Muide, käsuseadusel on ka tänapäeval tähtis roll.
Kas teadsid, et kui Jeesus seisis vastu Saatanale,
tsiteeris Ta 5. Moosese raamatut?
Ta kasutas vaid Moosese prohveteeringuid
ja kirja pandud käske, mis on 5. Moosese raamatus.
Möödunud saates mainisin ka apostel Peetrust,
et ükski prohvet ei räägi oma sõnu, vaid Jumal annab neile sõnumi.
Paulus kirjutab Timoteosele, et kogu Pühakiri
on Jumala sisendatud ja on meile kasulik täna juhiseks.
Ta kirjutas Timoteosele Uues Testamendis,
kuid Vanast Testamendi kohta.
Jeesuse järgijad pidasid
seaduses kirjutatut, eriti igavesi käske
ka pärast Tema surma ning ülestõusmist.
Kui ka muud rahvad tulid usule, pidid apostlid tegema otsuse,
millist osa Seadusest peab nüüdseks pidama.
Tänan Jumalat Paulusele ja teistele apostlitele
antud ilmutuse eest, et Jeesuses on meil parem leping.
Jeesus ei tühistanud Vana lepingut vaid on andnud meile parema,
andes meile Püha Vaimu läbi väe, et saaksime järgida Tema käske.
Vaatame koos esimest käsku,
mis räägib Aabrahamist ja ümberlõikamisest.
Enne selle ettevalmistamist küsis minult kolm inimest,
kas võiksin öelda, mida Jeesus ütles käsuseaduse kohta.
Kas tegemist on olulise teemaga või pelgalt segane piibliõpetus?
Kõigepealt vaatame Matteust
ning uurime, mida Jeesus ütles käsuseaduse kohta.
Mõnedele võivad need sõnad olla üsna suureks hämmastuseks.
Alustan Matteuse 5:16:
"Nõnda paistku teiegi valgus inimestele,
et nad teie häid tegusid nähes ülistaksid teie Isa, kes on taevas."
Oma heade tegude järgi me ei saa Taevasse ega tule usule.
Tuleme Jumala juurde
ning saame pääste Jeesuse ohvri tõttu ristil.
Kui meil on rahu Jumalaga
ning teame, et meil on puhas südametunnistus,
siis on meile igaühele valmistatud kindlad tööd ja teod.
Nii minule kui sinule on valmistatud head teod igaks päevaks.
Nende leidmiseks on kolm viisi:
Jumala Sõnast,
Püha Vaimu abil, kes ilmutab seda meile
ning teiste inimestega suheldes, kes võivad meid kõnetada
prohveteeringu, õpetuse või julgustuse kaudu.
Kordan, saame juhiseid, kuidas järgida Jumalat Piiblis,
Püha Vaimu ilmutuse kaudu, kes kirjutab me südametesse,
kuna oleme Uues lepingus ja Ta annab meile oma mõtteid,
kuid samas ka teiste inimestega suheldes,
olgu selleks pastorid, õpetajad või ka prohveteeringute kaudu.
Vaatame, mida ütleb Jeesus järgmiseks.
Matteuse 5:17: "Ärge arvake,
et ma olen tulnud Seadust või Prohveteid tühistama."
Ta ei tulnud prohveteid või nende kirjutisi tühistama.
"Ma ei ole tulnud neid tühistama, vaid täitma."
"Tõesti, ma ütlen teile, ..kuni taevas ja maa püsivad.."
Sellega annab Ta meile kindla ajahetke.
Siinne taevas ja maa hävib, kui Jeesus tuleb tagasi.
Siis rajatakse uus maa ja taevas.
Ta ütleb, et selle ajani, mis hõlmab ka praegust aega.
"ükski täpp ja ükski kriips ei kao Seadusest seni,
kuni kõik, mis sündima peab, on sündinud."
Isegi väike ülakoma, mida kasutatakse heebrea keeles,
ei kao Vanast Testamendist enne kui kõik on sündinud.
Jeesus ütles ristil olles: "See on lõpetatud!"
Ta täitis kõik, milleks Ta oli saadetud
ning tegi oma ristisurma läbi igale inimesele tee usule tulemiseks.
Siiski andis Ta meile mõned käsud,
mida Jumal tahab aidata meil Püha Vaimu kaudu täita.
Matteuse 5:19: "Seda, kes iganes nendest käskudest
ka kõige pisema tühistab ja teisi sedasama tegema õpetab,
hüütakse kõige pisemaks taevariigis."
Seda ütleb Jeesus, mitte mina.
Kuulame neid sõnu avatud südamega.
Edasi ütleb Jeesus:
"Kes aga selle järgi teeb ja õpetab (käske),
seda hüütakse suureks taevariigis."
Jeesus tahab meid innustada, öeldes: "Sest ma ütlen teile:
Kui teie õigus (õiged teod) ei ole märksa suurem kui
kirjatundjate ja variseride oma, siis te ei saa taevariiki!"
Saame andestatud ning see on väga hea,
kuid Püha Vaim tuleb meisse Jumala armuga,
et teha meid võimeliseks tundma Jumala tahet
ning tegema selle järgi.
Eksides palu andestust, kuid selleski on muutus.
Kohtusin aastate eest ühe endise peapiiskopiga.
Rääkisin talle ilmutusest, mida Jumal oli mulle andnud,
et kümned ja sajad tuhanded käivad pühapäeviti koguduses
ning paluvad nädalast nädalasse andestust samade pattude eest.
See on kui vaimne mähkmete vahetus.
Jumal ütleb, et tahab,
et Ta lapsed saaksid vaimselt küpseks.
Ta tahab, et oleksid vaba kõigest hukkamõistust.
Ta tahab, et teaksid,
et oled armastatud ja vastu võetud just nii nagu sa oled,
kuid Ta tahab anda sulle väe, et saaksid hakata muutuma,
et võiksid teada Tema käske, teha nende järgi
ning et sinu elus oleks õigsus, mis ületab inimliku õigsuse.
Variseride ja saduseride õigsuse, kes püüdsid lihtsalt käske täita.
Jumal tahab, et sul oleks õigsus ning vägi teha õigesti,
mida võib saada Püha Vaimuga, kes teeb sind selleks võimeliseks.
Vaatame, millele Ta viitab, kui räägib Seadusest.
Alustan Aabrahami ja ümberlõikamisega.
Võid avada minuga 1. Moosese 17:1-2:
"Kui Aabram oli üheksakümmend üheksa aastat vana,
siis Issand ilmutas ennast."
Kui Piiblis räägitakse Jumala ilmumisest,
siis mõeldakse selle all Issand Jeesuse ilmutamisest.
Mitte Jumal-isa vaid Jeesus.
Ta ütles Aabrahamile:
"Mina olen Kõigeväeline Jumal, käi minu palge ees ja ole vaga!"
Aabraham oli kutsutud
tegema kõike nii hästi kui ta inimesena suudab.
"Ma teen lepingu enese ja sinu vahel ja teen sind väga paljuks."
7. salm: "Ma teen lepingu enese ja sinu vahel,
ja sinu soo vahel pärast sind, igaveseks lepinguks sugupõlvedele.."
Minagi olen Aabrahami järglane ning osanik selles lepingus.
Usu läbi oled sinagi Aabrahami järglane.
Läbi usu Jeesusesse oled osa Aabrahami soost.
Kui Jeesus tuli siia Iisraeli, suri ristil ning elas täiuslikku elu,
siis tegi Ta tee, et igaüks, olgu juuti või mittejuut,
võiks olla osa Jumala lepingust, mille Ta tegi Aabrahamiga,
et Tema saaks olla me Jumal ning meie Tema rahvas.
"..et ma olen Jumalaks sinule ja su soole pärast sind."
Salm 8: "Ja ma annan sinule
ja su soole pärast sind selle maa, kus sa võõrana elad,
kogu Kaananimaa, igaveseks omandiks.
Ja mina olen neile Jumalaks!"
Siin tõotab Jumal Aabrahamile maad -
mis on nüüd Iisrael - kui tema igavest omandit.
10. salm: "See on minu leping minu ja teie ning sinu soo vahel pärast sind,
mida te peate pidama:
kõik meesterahvad tuleb teil ümber lõigata!
Te peate oma eesnaha liha ümber lõikama
ja see olgu minu ja teie vahelise lepingu märgiks."
Miks soovis Jumal, et lõigataks just eesnahk?
Sellest tuleb mehe seeme ning uus elu ja lapsed.
Jumal tahtis, et uue elu teke oleks kui vereleping,
kus meil oleks temaga ühendus uue elu algatamisel.
See on väga püha märk.
"Kaheksapäevastena tuleb teil ümber lõigata
kõik teie meesterahvad põlvkondade viisi.."
Loen teile 14. salmist: "Aga eesnahaga meesterahvas,
kelle eesnaha liha ei ole ümber lõigatud,
tuleb hävitada oma rahva seast: ta on tühistanud minu lepingu!"
Tegemist on Vana Testamendiga, kus Jumal rääkis Aabrahamile,
kuid meil on uus leping, kus me süda lõigatakse ümber.
Vaatame järgmist igavest käsku.
Selleks on Jumala nimi "Mina olen".
2. Moosese 3:14-15:
"Ja Jumal ütles Moosesele: "Ma olen see, kes ma Olen!"
Ja ta jätkas: "Ütle Iisraeli lastele nõnda:
"Ma Olen" on mind läkitanud teie juurde."
See on kui Jumala nime tõlge.
Vana Testamendis on nimedel kindel tähendus.
"Ja Jumal ütles Moosesele veel:
"Ütle Iisraeli lastele nõnda: Jahve, teie vanemate Jumal,
Aabrahami Jumal, Iisaki Jumal ja Jaakobi Jumal, on mind läkitanud.."
Miks Teda kutsutakse Aabrahami, Iisaki ja Jaakobi Jumalaks?
Seda kuna Jeesus ilmus Aabrahamile, Iisakile ja Jaakobile.
Meil pole teateid sellest, et Ta ilmus Joosepile,
muidu oleks ta lisatud sellesse esiisade nimekirja.
Kui Jumal ilmub kellelegi, siis on sellel oluline tähendus.
Seetõttu me, juudid, nimetame Jehoovat
Aabrahami, Iisaki ja Jaakobi Jumalaks.
Olen juut ning oman 1994. aastast Iisraeli kodakondsust.
Sündisin USA-s, kuid sain Iisraeli kodakondsuse 1994. aastal.
Mul on eesõigus seda omada
ning kuulutada evangeeliumi sünagoogides üle maailma.
Olen preestri järglane,
kes põlvnes otseselt ülempreester Aaroni sugupõlvest.
Heebrea keeles nimetatakse seda "kohen".
Tänapäevalgi palutakse sünagoogides üle maailma sellistel preestritel
lugeda terve nädal Pühakirja, mille lõpus nad küsivad,
kas tahan midagi veel rääkida ning räägin neile uuest lepingust.
Rääkisime eelmises osas prohvet Jeremija raamatust,
et Jumal andestab meile me patud ning kirjutab oma käsud
me südamesse, mitte kivitahvlitele.
Ta kirjutab enda käsud me mõistusesse.
Hesekielis räägitakse Uuest lepingust,
et Jumal paneb meisse enda Püha Vaimu.
Heebrea keeles ütleme "Ruach ha Kodesh" -
Kõigekõrgema Jumala Vaim.
Sinus ja minus, kes usume Jeesusesse,
elab Kõigekõrgema Jumala Vaim.
Ta pole kurt ega rumal vaid tahab innukalt meid
kõnetada, õpetada ning kirjutada me südametesse.
Sinust ja minust sõltub, kui kiirelt Ta saab seda teha.
Kui näljane Sa oled Jumala Sõna järgi?
Nii selle järgi, mis on juba ilmutatud
kui et Jumal kirjutaks selle su südamesse.
Palun, et sinu ja minu nälg Jumala Sõna järgi kasvaks,
et võiksime teada Tema tahet ning teha selle järgi.
Uues lepingus tunnevad Teda nii suured kui väikesed.
Uurime veel, mida Ta ütleb enda nime kohta.
"Ja Jumal ütles Moosesele veel: "Ütle Iisraeli lastele nõnda:
Jahve, teie vanemate Jumal,
Aabrahami Jumal, Iisaki Jumal ja Jaakobi Jumal,
on mind läkitanud teie juurde; see on igavesti mu nimi
ja nõnda peab mind hüütama põlvest põlve!"
Järgnevat kümmet igavest käsku nimetame me kümneks käsuks.
Heebrea keeles nimetatakse seda tunnistuseks.
See tunnistus uurendati kahe kivist või valgest marmorist tahvlile.
Sain sõna sõber Lennard Millerile, keda mainisin esimeses saates,
ja kellega käisime Punases mere sukeldumas,
kust leidsime Moosese-aegse vankriratta.
Ütlesin talle, et tulevikus juhatab ta
kümneid tuhandeid kristlasi, kes ülistavad Rootsis koos Jumalat.
Ta vaid naeris sellele ja ütles, et tal on nii palju muud teha.
Ütlesin, et Püha Vaim kinnitab selle juhtumist märgiga,
et kui ta reisib Saudi Araabiasse Midjanisse, kus on Siinai mägi.
Mooses põgenes Egiptusest
ning jõudis Midjanisse, mis asub Loode-Saudi Araabias.
Seal ta viibis Hoorebi e Siinai mäel, kus ta oli 40 aastat karjane
ja abiellus Midjani preestri Jitro tütrega.
Seal Jumal ilmus talle.
Jumal ütles, et kui nad külastavad seda paika,
leiavad nad käsutahvlid, mitte originaalid,
kuid ta leiab need sealt, kus Mooses sai Jumalalt tahvlid.
See on tõesti sündinud lugu.
Lennard leidis välja lõigatud tahvlid, millel oli mõningaid ebatäiuseid.
See on küll meie arvamus, kuid ehk kui Mooses lõhkus
Jumala poolt antud tahvlid ning pidi ise uued kirjutama,
siis arvatavasti tuli tal enne harjutada.
Loeme edasi, see oli lihtsalt põnev taustalugu.
Kümnet käsku nimetatakse tunnistuseks,
kuna Jumal rääkis Hoorebi mäel need kümme käsku nii,
et inimesed kuulsid, kuidas Jumal rääkis.
Rahvast ei lubatud mäele tõusta ja selleks seati piiritähised.
Isegi preestreid ei lubatud mäele,
vaid Mooses, hiljem Joosua ning 70 koguduse vanemat.
Jumal ilmus Moosesele
ning kogu mägi suitses Jumala ligiolus.
Rahvas oli kabuhirmus ning palusid Moosest,
et Jumal räägiks temaga ning ta räägiks neile edasi.
Miljonid inimesed.
Piibli kohaselt oli 603 225 20-50eluaastates meest,
lisaks naised, keda oli arvatavasti rohkem,
sest vaarao ei tapnud tütarlapsi vaid üksnes poisslapsed.
Ütleme, et u 600 000 naist
ning lapsi oli rohkem ja Egiptuses olid nad orjad.
Alla 20-aastasi lapsi
oli ehk kaks korda rohkem kui naisi ja mehi.
Seega 1,2 mln meest ja naist,
lisaks kaks korda rohkem lapsi, peale selle vanemad inimesed,
nagu mina, kes saan mõne nädala pärast 58.
Kuni Moosese ja Aaroni vanuseni, kes on Mooseset vanem.
Seega oli mõnisada rohkem.
Seal oli vähemalt 2,5+1,2=3,7,
lisaks sellele vanemad inimesed, seega ligi 4 miljonit inimest,
kes kuulsid ja nägid Jumalat, kes andis neile käsuseaduse.
Seda nimetatakse tunnistuseks,
sest Jumala käskude andmisel oli pealtnägijaid ja -kuuljaid.
Vaatame kümmet käsku.
1. Mina olen Issand, sinu Jumal.
Armasta Issandat, oma Jumalat, kõigest oma südamest
ja kõigest oma hingest ja kõigest oma väest!
Sul ei tohi olla muid jumalaid minu palge kõrval!
Nüüd teine käsk kümnest käsust.
Lugesin 2. Moosese 20:2-3, nüüd loen edasi 4. salmist.
3. Sa ei tohi enesele teha kuju
ega mingisugust pilti sellest, mis on ülal taevas, ega sellest,
mis on all maa peal, ega sellest, mis on maa all vees!
Sa ei tohi neid kummardada ega neid teenida.."
Ei mingit ebajumalakummardamist.
"..sest mina, Issand, sinu Jumal, olen püha vihaga Jumal.."
Vaatame kolmandat käsku, mis on 2. Moosese 20:7 -
ära võta Jumala nime asjata suhu.
4. Sa ei tohi Issanda, oma Jumala nime asjata suhu võtta,
sest Issand ei jäta seda nuhtlemata, kes tema nime asjata suhu võtab!
Kõige enam räägitakse aga hingamispäevast.
Piiblis öeldakse korduvalt:
"Sest kuue päevaga tegi Issand taeva ja maa.."
Seda ka 2. Moosese 20:11.
Heebrea keeles viitavad päevad otseselt päevadele.
Loeme seda koos edasi 2. Moosese 20:8 alates.
See pole imekspandav, et kui Jumal räägib sõna,
siis loob see koheselt midagi ja selleks pole vaja tuhandeid aastaid.
Lõpuks jõuab teadus Jumala Sõnale järgi
ning kinnitab selle tõesust.
2. Moosese 20:8:
"Pea meeles, et sa pead hingamispäeva pühitsema!
Kuus päeva tee tööd ja toimeta kõiki oma talitusi,
aga seitsmes päev on Issanda, sinu Jumala hingamispäev.
Siis sa ei tohi toimetada ühtegi talitust."
11. salm: "Sest kuue päevaga tegi Issand taeva ja maa,
mere ja kõik, mis neis on, ja ta hingas seitsmendal päeval:
seepärast Issand õnnistas hingamispäeva ja pühitses selle."
2. Mooses 31:15:
"Kuus päeva tehtagu tööd, aga seitsmendal päeval
on täielik hingamispäev, Issanda püha;
kes iganes hingamispäeval tööd teeb, seda karistatagu surmaga!"
Jumal võttis väga tõsiselt, et iisraellased võtaksid päeva vabaks
kus nad võtavad päeva, et Teda meenutada.
See tegu väljendas nende usku ja sel päeval nad ei pidanud töötama.
See on tänagi Jumala tõotus,
et Ta varustab meid, kui kuuletume ning järgime Teda.
Me ei pea elama nagu ülejäänud maailm,
et lihtsalt enda üüri tasuda.
Jeesus ütles, et kui otsime esmalt Jumala riiki,
mis hõlmab sõnakuulelikkust ka ajal, kui peame töötama.
Otsige esmalt Jumala riiki ja tema õigust
või Tema õigeid tegusid, mida me peame tegema,
siis hoolitseb Jumal kõige eest, mida me võiks vajada.
Minu puhul, nagu paljudel teistelgi, käskis Jumal jätta oma firmad.
Minu puhul on nüüd möödas 37 aastat.
Jumal tahtis, et õpiksin ja loeksin Tema Sõna
ning hakkaksin Teda teenima, et ka teised võiksid Jumalat tunda.
Praeguseks on see mitu aastat minu privileeg.
Olen nii tänulik, et Jumal on nii ustav.
Vaatame järgmist käsku 2. Moosese 20:12:
"Sa pead oma isa ja ema austama et su elupäevi pikendataks
sellel maal, mille Issand, su Jumal, sulle annab!"
2. Moosese 20:13: "Sa ei tohi tappa!"
Jeesus viitab sellele ka Matteuse 5:21-22.
Mitte vaid tapmine vaid ka kellegi tolaks kutsumine.
Enne rääkisime ka sellest.
Sa ei tohi abielu rikkuda, millest me rääkisime varem.
2. Moosese 20:14: "Sa ei tohi abielu rikkuda!"
Sellest räägitakse ka Matteuse 5:27-28,
kus öeldakse, et isegi naisele ei tohi vaadata teda himustades.
2. Moosese 20:15: "Sa ei tohi varastada!"
2. Moosese 20:16 - ära valeta ega ole valetunnistaja.
"Sa ei tohi tunnistada oma ligimese vastu valetunnistajana!"
Lõpuks käsk himustamisest.
"Sa ei tohi himustada oma ligimese koda!
Sa ei tohi himustada oma ligimese naist,
sulast ega teenijat, härga ega eeslit."
Tänapäeval oleks selleks auto.
"..ega midagi, mis su ligimese päralt on!"
Järgmised seitse käsku hõlmavad ülempreestri ametiriideid.
Järgmises osas räägin sellest Uue Testamendis.
Mainin mõnesid neist kohe.
Loen 2. Moosese 28:4.
"Ja need on riided, mis nad peavad tegema:
rinnakilp, õlarüü, ülekuub, kirjatud särk, peakate ja vöö;
nad tehku pühad riided su vennale Aaronile ja tema poegadele,
et nad saaksid olla mulle preestriteks!"
Juba Vanas Testamendis ütles Jumal Moosesele,
et kui inimesed kuuletuvad Jumalale, oleksid nad Talle Kuningriigi preestrid.
Kahjuks seda ei juhtunud.
Jumal kutsub meid olema preestrid, kui Jeesus on ülempreester.
Vaatame koos Heebrea 2:17-3:1
ning loeme, mida kirjutatakse Piiblis Jeesuse kui me ülempreestri kohta.
Tõmban sellega otsad kokku,
kuid järgmisel korral uurime seda lähemalt.
Alates Heebrealaste 2:17.
Loen selle teile ette.
Heebrea kiri kirjutati juutidele, nagu mina,
st heebrea päritolu usklikele, kuid samas on see kõigile.
Piiblis on selle kohta nii palju seletusi.
Usun, et see kirjutati,
et hoida inimesi usust tagasi langemast.
Selle kirja läbi võivad heebrea päritolu usklikud
näha otsest seost Vana ja Uue Testamendi vahel.
"Seepärast ta pidigi kõiges
(see oli Jumala tahe) saama vendade sarnaseks,
et temast saaks halastav ja ustav ülempreester Jumala ees
rahva pattude lepitamiseks.
Sest seetõttu, et ta ise on kannatanud kiusatuna,
võib ta aidata neid, keda kiusatakse.
Seepärast, pühad vennad, taevase kutsumise osalised,
mõtelgem meie usutunnistuse apostli ja ülempreestri Jeesuse peale,
kes - nagu ka Mooses tema kojas -
on olnud ustav oma Ametisseseadjale."
Jumal õnnistagu teid ja aitäh, et vaatasite.
Tõlge: Mailis Mägi